da da en da da da da en ca nl da nl da nb sv da da da da da az en de fr da az da da da da da da da da en da da da da de da da fr da da da da da da da en es es es da da en tr ru es en da da da da da da da da da nb nb da sv de de en en da nl en da da da da pl sv da li de en en fr en da sv en da da
Wikimedia Danmark er den danske støtteforening for Wikimedia Foundation
Godt Nytår! 2015 byder på Skrivestuer, WikiWednesday, Fotodage og meget mere
Wikimedia Danmark ønsker jer alle et Godt Nytår 2015.
2015 bliver et spændende år med mange nye tiltag.
Den sidste generalforsamling pålagde bestyrelsen at øge aktivitetsniveauet og det har i første omgang udmøntet i det nye faste tiltag Wikipedia-skrivestuer.
Derudover fortsætter vi de faste WikiOnsdage bedre kendt som WikiWednesday og vi regner også med at lave flere fotodage/fotosafarier samt at deltage i konferencer og andre relevante begivenheder.
Ses vi i 2015?
Et nyt fast månedligt tiltag er Wikipedia-“skrivestuer”
Der er som udgangspunkt to formater:
Standard-formatet, hvor vi mødes et sted og enes om hvad vi vil skrive om
Alternativ-formatet, hvor nogen lægger hus til og lægger op til et emne
Der er på forhånd fastlagt en række dage, som meldes ud til interesserede – som udgangspunkt er det i lighed med WikiWednesday lagt klokken 17, men ugedagen er ikke fast.
Skrivestuer annonceres også på dansk Wikipedia med en site notice.
Den første Wikipedia-skrivestue bliver 21. januar 2015 kl. 17:00 hos Klean, Frederiksborggade 22, 1360 København K (se på kort)
Skrivestuer på dansk Wikipedia
I 2015 forsætter vi de månedlige WikiWednesdays – WikiOnsdage. WikiWednesday et et uformelt forum hvor vi mødes for at diskutere løst og fast, de løber som regel af stablen den første onsdag i hver måned kl. 17.
I vintermånederne trækker vi indendørs, for tiden mødes vi på caféen Din Nye Ven (se på kort), men når det er varmt nok mødes vi udendørs, evt. med en aktuel sammenhæng, det har f.eks. været i Mindelunden i maj.
WikiWednesday annonceres på dansk Wikipedia med en såkaldt site notice som bliver vist på Wikipedia i tiden der leder op til et arrangement.
WikiWednesday på dansk Wikipedia
Hvert år arrangerer Wikimedia Danmark og andre wikipedianere nogle ture hvor det primære fokus er at tage billeder til Wikimedia Commons. Der kan også være et fagligt indhold f.eks. i form af museumsbesøg med rundvisning.
På den seneste fotodag var vi på Tøjhusfotodag og vi har i øvrigt et meget fint samarbejde med Nationalmuseet.
Ses vi i 2015?
Udover disse tiltag planlægger vi også andre ting, f.eks. større arranmenter og i september afholder vi generalforsamling under titlen #Wikidag, hvor vi plejer at have et par oplægsholdere.
Det er også planen at være repræsenterede på Folkemødet på Bornholm og FSCONS i Göteborg og forhåbentlig andre relevante konferencer.
Rigtig godt Nytår og vi håber at vi ses i 2015.
Skrivestuer på dansk Wikipedia
WikiWednesday på dansk Wikipedia
Udgivet i Avanceret, Begynder, Fotodag, Skrivestue, Wikimedia, Wikipedia, WikiWednesday | Skriv et svar
Vær med til at markere Open Data Day 2015 i København
Godt Nytår! 2015 byder på Skrivestuer, WikiWednesday, Fotodage og meget mere
60 måder hvorpå du kan vise nye Wikipedia-brugere kærlighed
Sådan deler du mange filer på Wikimedia Commons – mød Te Commonist
I dag er det “Commons'” fødselsdag HURRA HURRA HURRA! – hvordan vil DU fejre dagen? #commonsXdk
AffiliateLabz til Vær med til at markere Open Data Day 2015 i København